बहलुल लोदी का मकबरा
बहलुल लोदी का मकबरा दिल्ली में स्थित एक ऐतिहासिक इमारत है, जो दिल्ली सल्तनत के सम्राट और लोदी वंश के संस्थापक, बहलुल लोदी (शासनकाल: 1451-1489 A.D) का मकबरा है। यह मकबरा एक ऐतिहासिक बस्ती, चिराग दिल्ली में स्थित है, जो जहाँपनाह शहर (तुगलक द्वारा निर्मित) की किले की दीवारों के भीतर स्थित है। यह मकबरा लोदी वास्तुकला के विकास को प्रदर्शित करने वाले बेहतरीन उदाहरणों में से एक है। इसका निर्माण जुलाई 1489 ई. बहलुल लोदी के पुत्र और उत्तराधिकारी सिकंदर लोदी ने अपने पिता के निधन के बाद करवाया था। चिराग दिल्ली में स्थित बहलुल लोदी के इस मकबरा की पहचान को लेकर इतिहासकारों के बीच विवाद है, जिनमें से कुछ लोदी गार्डन में स्थित शीश गुंबद को बहलुल लोदी की कब्र के स्थान के रूप में बताते हैं।
लोहाना
लोहनाओं का मूल वतन सिंध है जहां उनके राज्य थे। चचनामा नामक ग्रंथ में लोहानाओं के राज्यो की बहुत सारी जानकारी मिलती है। लोहाना प्राचीन राजवंश है इसकी जानकारी 7 वी सदी में अलोर का ब्राह्मण राजा चच जब लोहाना राजा अघम को पत्र लिखता है, उस पत्र में ही चच लोहाना प्राचीन राजवंश होने की पुष्टि करता है। सिंध के आखरी हिन्दू राजा दहिर के पिता चच से लोहाना राजा अघम का युद्ध हुआ था। युद्ध में अघम की वीरगति प्राप्त हो जाने पर अघम के बेटे सरहन्द लोहाना से चच ने संधि की। चच ने अपनी भतीजी का विवाह सरहन्द लोहाना से करवाया और खुद चच ने अघम लोहाना की विधवा से विवाह किया।